ಕುಷ್ಟಗಿ ಸುತ್ತಮುತ್ತ ಮತ್ತು ಭರಿಸುವ ಔಷಧಿ, ಸಿರಿಂಜ್ ಪತ್ತೆ- ಸಾರ್ವಜನಿಕರಲ್ಲಿ ಆತಂಕ

ಕೊಪ್ಪಳ: ಜಿಲ್ಲೆಯ ಕುಷ್ಟಗಿ ಹೊರವಲಯದ ಸುತ್ತಮುತ್ತ ಮತ್ತು ಭರಿಸುವ ಔಷಧಿಗಳು ಹಾಗೂ ಸಿರಿಂಜ್ ಗಳು ಪತ್ತೆಯಾಗಿದ್ದು ಸಾರ್ವಜನಿಕರಲ್ಲಿ ಆತಂಕ ಮೂಡಿಸಿದೆ.

ಕುಷ್ಟಗಿಯಿಂದ ಶಾಖಾಪುರ್ ಮತ್ತು ಗಜೇಂದ್ರಗಡಕ್ಕೆ ಹೋಗುವ ರಸ್ತೆಯ ಪಕ್ಕದ ಹೊಲಗಳಲ್ಲಿ ಈ ರೀತಿಯ ಮತ್ತು ಭರಿಸುವ ಕೊಮೊಡಾಲ್ 100, ಟ್ರೋಮೊಫಾರ್ ಎಂಬ ಹೆಸರಿನ ಔಷಧಿಗಳು ಸಿಕ್ಕಿವೆ. ಇದನ್ನು ಉಪಯೋಗಿಸಿದವರು ಇಲ್ಲೇ ಬಿಸಾಡಿ ಹೋಗಿದ್ದಾರೆ.

ಇಲ್ಲಿ ದೊರೆತಿರುವ ಔಷಧಿಗಳು ಆಪರೇಷನ್ ಸಮಯದಲ್ಲಿ ಮತ್ತು ಕ್ಯಾನ್ಸರ್ ನೋವು ನಿವಾರಕವಾಗಿ ನೀಡಲಾಗುತ್ತೆ. ವೈದ್ಯರು ಪ್ರಿಸ್ಕ್ರಿಪ್ಷನ್ ಇಲ್ಲದೆ ಮೆಡಿಕಲ್ ಶಾಪ್ ಗಳಲ್ಲಿ ಕೊಡುವಂತಿಲ್ಲ. ಆದರೆ ಇವೆಲ್ಲ ಬಿದ್ದಿರುವುದು ನೋಡಿದರೆ ಮೆಡಿಕಲ್ ಗಳಲ್ಲಿ ಇವುಗಳನ್ನು ಯಾರು ಕೇಳಿದ್ರೂ ಕೊಡುವಂತೆ ಕಾಣುತ್ತದೆ.

ಇವುಗಳು ಉಪಯೋಗಿಸುವುದರಿಂದ ಬಹು ಅಂಗಾಂಗ ವೈಫಲ್ಯ ಹೊಂದಿ ಸಾವನ್ನಪ್ಪುತ್ತಾರೆ ಎನ್ನುವುದು ಆತಂಕಕಾರಿ ವಿಷಯವಾಗಿದೆ. ಈ ವಿಷಯ ಪಾಲಕರಲ್ಲಿ ಭಯದ ವಾತಾವರಣ ಸೃಷ್ಟಿ ಮಾಡಿದೆ. ನಮ್ಮ ಮಕ್ಕಳು ಎಲ್ಲಿ ಗೊತ್ತಿಲ್ಲದೆ ಇದಕ್ಕೆ ಬಲಿಯಾಗ್ತಾರೋ ಎನ್ನುವ ಆಂತಕ ಮನೆ ಮಾಡಿದೆ. ಈ ಬಗ್ಗೆ ಜಿಲ್ಲಾ ಆರೋಗ್ಯಾಧಿಕಾರಿಗಳು ತೀವ್ರ ತನಿಖೆ ನಡೆಸಿ ಯಾವ ಮೆಡಿಕಲ್ ಶಾಪ್ ಗಳಲ್ಲಿ ಇಂತಹ ಔಷಧಿಗಳನ್ನು ಪ್ರಿಸ್ಕ್ರಿಪ್ಷನ್ ಇಲ್ಲದೆ ಕೊಡಲಾಗುತ್ತಿದೆ ಅಂತಹ ಮೆಡಿಕಲ್ ಶಾಪ್ ಗಳ ಪರವಾನಿಗೆ ರದ್ದತಿಗೆ ಮುಂದಾಗಬೇಕಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv